ਲੋਕਾਂ ਨੂੰ ਨੂੰਹ ਜਾਂ ਵਹੁਟੀ ਚਾਹੀਦੀ ਹੈ ਜਾਂ ਬਿਊਟੀ ਕੁਈਨ : ਬਲਾਗ\nਮੈਟਰੀਮੋਨੀਅਲ ਇਸ਼ਤਿਹਾਰਾਂ ਦੀ ਭਾਸ਼ਾ ਅੱਜ ਵੀ ਉਸੇ ਤਰ੍ਹਾਂ ਦੀ ਹੈ ਜਿਵੇਂ 20-25 ਸਾਲ ਪਹਿਲਾਂ ਹੁੰਦੀ ਸੀ

ਇਸ ਲੇਖ ਮੁਤਾਬਕ ਮੁੰਡੇ ਨੇ ਵਿਆਹ ਦੇ ਇਸ਼ਤਿਹਾਰ ਵਿੱਚ ਆਪਣੀ ਤਾਰੀਫ਼ ਕੁਝ ਇਸ ਤਰ੍ਹਾਂ ਕੀਤੀ ਸੀ, ''ਕੁਆਰਾ ਅਤੇ ਵਰਜਨ ਮੁੰਡਾ, ਉਮਰ 39 ਸਾਲ ਪਰ ਦੇਖਣ ਵਿੱਚ ਸੱਚੀ 30 ਦਾ ਲਗਦਾ ਹਾਂ, 180 ਸੈਂਟੀਮੀਟਰ ਕੱਦ, ਰੰਗ ਗੋਰਾ, ਬੇਹੱਦ ਖ਼ੂਬਸੂਰਤ, ਸ਼ਾਕਾਹਾਰੀ, ਸ਼ਰਾਬ ਅਤੇ ਸਿਗਰਟ ਨਾ ਪੀਣ ਵਾਲਾ, ਅਮਰੀਕਾ ਜਾ ਚੁੱਕਿਆ ਹਾਂ, ਆਸਾਰ ਹੈ ਕਿ ਜਲਦੀ ਹੀ ਮਸ਼ਹੂਰ ਹੋ ਜਾਵਾਂਗਾ, ਸਾਊਥ ਦਿੱਲੀ ਵਿੱਚ ਇੱਕ ਵੱਡੀ ਕੋਠੀ ਵੀ ਹੈ।"

ਅਤੇ ਹੋਣ ਵਾਲੀ ਲਾੜੀ ਤੋਂ ਸਿਰਫ਼ ਐਨੀ ਹੀ ਉਮੀਦ ਸੀ- ਸਲਿੱਮ, ਬਹੁਤ ਹੀ ਸੋਹਣੀ ਕੁੜੀ ਅਤੇ ਉਮਰ 30 ਸਾਲ ਤੋਂ ਘੱਟ।

ਇਹ 20 ਸਾਲ ਪੁਰਾਣਾ ਇਸ਼ਤਿਹਾਰ ਹੈ ਪਰ ਮੈਟਰੀਮੋਨੀਅਲ ਇਸ਼ਤਿਹਾਰਾਂ ਦੀ ਭਾਸ਼ਾ ਅੱਜ ਵੀ ਉਸੇ ਤਰ੍ਹਾਂ ਦੀ ਹੈ ਜਿਵੇਂ 20-25 ਸਾਲ ਪਹਿਲਾਂ ਹੁੰਦੀ ਸੀ।

ਇਹ ਵੀ ਪੜ੍ਹੋ:

ਵੈੱਬਸਾਈਟ 'ਤੇ ਵਹੁਟੀਆਂ ਦੀ ਕੈਟੇਗਰੀ ਵੀ ਹੈ-ਘਰੇਲੂ, ਆਗਿਆਕਾਰੀ, ਬਚਤ-ਫੋਕਸਡ ਆਦਿ

ਪਿਛਲੇ ਹਫ਼ਤੇ ਅਜਿਹਾ ਹੀ ਇਸ਼ਤਿਹਾਰ ਬੈਂਗਲੁਰੂ ਵਿੱਚ ਵਿਆਹ ਕਰਵਾਉਣ ਵਾਲੀ ਇੱਕ ਸੰਸਥਾ ਨੇ ਛਾਪਿਆ। ਇਸ ਵਿੱਚ ਵਿਆਹ ਕਰਨ ਦੀ ਇੱਛਾ ਰੱਖਣ ਵਾਲੇ ਅਜਿਹੇ ਮੁੰਡੇ-ਕੁੜੀਆਂ ਨੂੰ ਬੁਲਾਇਆ ਗਿਆ ਜਿਹੜੇ ਜ਼ਿੰਦਗੀ ਵਿੱਚ ਬਹੁਤ 'ਸਫ਼ਲ' ਹਨ- ਅਤੇ ਕੁੜੀਆਂ ਲਈ ਸਫ਼ਲ ਹੋਣ ਦਾ ਪੈਮਾਨਾ ਸੀ ਸੋਹਣਾ ਹੋਣਾ। ਵਿਰੋਧ ਤੋਂ ਬਾਅਦ ਇਸਦੇ ਲਈ ਮਾਫ਼ੀ ਮੰਗੀ ਗਈ।

ਸੁੰਦਰ-ਸੁਸ਼ੀਲ-ਸਲਿੱਮ-ਘਰੇਲੂ-ਕਮਾਊ

ਇਸ ਤੋਂ ਪਹਿਲਾਂ ਕਿ ਗੱਲਾਂ ਦਾ ਸਿਲਸਿਲਾ ਸ਼ੁਰੂ ਹੋਵੇ, ਇੱਕ ਕਨਫ਼ੈਸ਼ਨ-ਮੈਨੂੰ ਮੈਟਰੀਮੋਨੀਅਲ ਐਡ ਯਾਨਿ ਵਿਆਹ ਲਈ ਅਖ਼ਬਾਰਾਂ ਵਿੱਚ ਆਉਣ ਵਾਲੇ ਇਸ਼ਤਿਹਾਰਾਂ 'ਤੇ ਗੁੱਸਾ ਆਉਂਦਾ ਰਿਹਾ ਹੈ।

ਸਹੀ ਕਹਾਂ ਤਾਂ ਵਿਆਹ ਦੇ ਇਸ਼ਤਿਹਾਰਾਂ 'ਤੇ ਗੁੱਸਾ ਨਹੀਂ ਆਉਂਦਾ। ਗੁੱਸਾ ਉਨ੍ਹਾਂ ਲਾਈਨਾਂ 'ਤੇ ਆਉਂਦਾ ਹੈ ਜਿਸ ਵਿੱਚ ਵਿਆਹ ਯੋਗ ਕੁੜੀਆਂ ਵਿੱਚ ਪਾਏ ਜਾਣ ਵਾਲੇ ਗੁਣਾਂ ਬਾਰੇ ਜਾਣਕਾਰੀ ਦਿੱਤੀ ਹੁੰਦੀ ਹੈ। ਯਾਨਿ ਕੁੜੀ ਸੁੰਦਰ-ਸੁਸ਼ੀਲ-ਸਲਿੱਮ-ਘਰੇਲੂ-ਕਮਾਊ (ਹੋਰ ਵੀ ਪਤਾ ਨਹੀਂ ਕੀ-ਕੀ) ਹੋਣੀ ਚਾਹੀਦੀ ਹੈ। 

ਪਿਛਲੇ 20 ਸਾਲਾਂ ਤੋਂ ਵਿਆਹ ਦੇ ਇਸ਼ਤਿਹਾਰਾਂ ਵਿੱਚ ਬਦਲਾਅ ਤਾਂ ਜ਼ਰੂਰ ਆਇਆ ਹੈ-ਜਦੋਂ ਅਖ਼ਬਾਰ ਹੀ ਨਹੀਂ, ਮਾਂ-ਬਾਪ ਵੀ ਵੈੱਬਸਾਈਟਾਂ 'ਤੇ ਇਸ਼ਤਿਹਾਰ ਦੇਣ ਲੱਗ ਗਏ ਹਨ। ਇਸ ਵਿੱਚ ਮੁੰਡੇ-ਕੁੜੀ ਦੋਵਾਂ ਦੀ ਫੋਟੋ ਦਿੱਤੀ ਹੁੰਦੀ ਹੈ।

ਇੱਕ ਮੈਟਰੀਮੋਨੀਅਲ ਵੈੱਬਸਾਈਟ ਦਾ ਇਸ਼ਤਿਹਾਰ

ਕੁੜੀ ਦੀ ਫੋਟੋ ਸੂਟ-ਸਾੜੀ ਅਤੇ ਜੀਂਸ-ਸਕਰਟ ਵਾਲੀ ਹੁੰਦੀ ਹੈ। ਪਰ ਕੁੜੀਆਂ ਨੂੰ ਸੁੰਦਰ, ਸੁਸ਼ੀਲ ਅਤੇ ਸਲਿੱਮ ਤੋਂ ਛੁਟਕਾਰਾ ਹੁਣ ਤੱਕ ਨਹੀਂ ਮਿਲਿਆ ਹੈ। ਜਦਕਿ ਪਹਿਲਾਂ ਤੋਂ ਉਲਟ ਅੱਜ-ਕੱਲ੍ਹ ਦੇ ਜ਼ਮਾਨੇ ਵਿੱਚ ਮੁੰਡੇ ਅਤੇ ਕੁੜੀ ਦੋਵਾਂ ਤੋਂ ਕਮਾਊ ਹੋਣ ਦੀ ਉਮੀਦ ਰੱਖੀ ਜਾਂਦੀ ਹੈ।

ਇੱਕ ਮੈਟਰੀਮੋਨੀਅਲ ਵੈੱਬਸਾਈਟ ਦੀ ਤਾਂ ਟੈਗਲਾਈਨ ਹੀ ਇਹੀ ਹੈ-'ਪਰਫ਼ੈਕਟ ਮੇਡ ਟੂ ਆਰਡਰ ਦੁਲਹਨ' ਦੀ ਤੁਹਾਡੀ ਖੋਜ ਹੁਣ ਖ਼ਤਮ ਹੋਈ ਅਤੇ 'ਦੁਲਹਨ ਜੋ ਆਪਕੀ ਹਰ ਕਸੌਟੀ ਪਰ ਖਰੀ ਉਤਰੇਗੀ'। 

ਇਹ ਵੀ...\n\ntl;dr:
ਇਹ ਉਸ ਦੌਰ ਦੀ ਗੱਲ ਹੈ ਜਦੋਂ ਸਕੂਲ ਜਾਂ ਕਾਲਜ ਵਿੱਚ ਕੰਪਿਊਟਰ ਮੁਸ਼ਕਿਲ ਨਾਲ ਹੀ ਮਿਲਦੇ ਸਨ। ਇੱਕ ਵਾਰ ਮਿਲਿਆ ਤਾਂ ਮੈਂ ਬੀਬੀਸੀ ਦੀ ਵੈੱਬਸਾਈਟ ਦੇ ਉਸ ਪੇਜ 'ਤੇ ਜਾ ਪੁੱਜੀ ਜਿੱਥੇ 1998 ਵਿੱਚ ਭਾਰਤ 'ਚ ਬੀਬੀਸੀ ਪੱਤਰਕਾਰ ਮਾਰਕ ਵੁਲਰਿਜ ਨੇ ਭਾਰਤ ਵਿੱਚ ਮੈਟਰੀਮੋਨੀਅਲ ਇਸ਼ਤਿਹਾਰਾਂ 'ਤੇ ਕੁਝ ਲਿਖਿਆ ਸੀ।